[{"text_idx": "#000000", "text": "Mae Llys Cartwright i'w ffeindio rhwng Rhath a Cathays, dwy ardal gyda nifer fawr iawn o fyfyrwyr. Mae hi o fewn pellter cerdded i siopau, tafarnau, parciau, caffis a\u2019r brifysgol, wrth gwrs."}, {"text_idx": "#000001", "text": "Mae teimlad o berthyn i deulu yn Llys Cartwright gan nid oes llawer o fyfyrwyr yn byw yma. Mae\u2019r rhan fwyaf yn ffrindiau da iawn gyda gweddill eu fflat ac mae yna wastad cyfle i gymdeithasu mewn un o\u2019r fflatiau heb ormod o sw\u0302n a thrafferth. Rydyn ni\u2019n cynnal llawer o ddigwyddiadau yn ein Lolfa Bywyd Preswyl!\ufeff"}, {"text_idx": "#000002", "text": "Beth i ddisgwyl pan yr ydych yn cyrraedd"}, {"text_idx": "#000003", "text": "Bydd y ti\u0302m preswyl wedi eich cysylltu am yr hyn y dylech ddisgwyl wrth gyrraedd Llys Cartwright, ond bydd cynorthwywyr y ti\u0302m bywyd preswyl ar gael i ateb unrhyw gwestiynau ac i rannu eu profiadau o fyw yn neuaddau preswyl."}, {"text_idx": "#000004", "text": "\ufeffBeth yw\u2019r Ti\u0302m Bywyd Preswyl?"}, {"text_idx": "#000005", "text": "Mae cynorthwywyr Bywyd Preswyl yn fyfyrwyr sy\u2019n byw yn y neuaddau preswyl er mwyn medru eich cynorthwyo gydag unrhyw bryderon neu anghenion sydd gennych. Rydyn ni\u2019n gweithio pob noswaith yn ystod yr wythnos weithio o 5yh-10yb ac ar benwythnosau am 12yh-10yb. Rydyn ni\u2019n cynnal digwyddiadau cymdeithasol sy\u2019n cael eu hysbysebu ar ein tudalen Instagram @residencelifeCU. Dilynwch ni er mwyn darganfod mwy!"}, {"text_idx": "#000006", "text": "Rydym yn cynnal lolfeydd coffi ar nosweithiau\u2019r wythnos gweithio ble gallech ddod i drafod eich pryderon, rhannu syniadau am ddigwyddiadau neu gael sgwrs. Rydym hefyd yn cynnig diodydd poeth a bisgedi! Un digwyddiad sydd ond yn digwydd yn neuadd Cartwright a Roy Jenkins ydy Nosweithiau Waffl sy\u2019n cael eu cynnal ar nosweithiau Iau. Rydym yn paratoi wafflau ffres ac yn cynnig nifer fawr o felysion i ychwanegu ar y wafflau, gan gynnwys hufen ia ar adegau."}, {"text_idx": "#000007", "text": "Bydd digwyddiadau'n gymysgedd o bobl ar-lein ac wyneb yn wyneb oherwydd y pandemig, ond bydd y Cartwright Court RLAs ar y safle ac ar gael i sgwrsio, helpu a chynnal lolfa coffi."}, {"text_idx": "#000009", "text": "Mae llai o fyfyrwyr yn byw yn Llys Cartwright ac felly mae\u2019r ystafell golchi dillad yn eithaf bach. Mae tri pheiriant golchi a phedwar peiriant sychu ac mae\u2019r ystafell ar agor 24/7. Bydd angen cerdyn mynediad eich ystafell er mwyn cael mynediad i'r ystafell."}, {"text_idx": "#000010", "text": "Amseri:Rydym yn argymell gwneud eich golchi yn ystod adegau tawelach, e.e. yn ystod y prynhawn neu ar benwythnosau. Mae nosweithiau a dyddiau Sul ymysg y cyfnodau prysuraf ond gallech wirio argaeledd y peiriannau trwy\u2019r ap Cardiff Students. Mae\u2019n costi \u00a35 er mwyn defnyddio\u2019r peiriant golchi a sychu unwaith, OND mae\u2019r peiriannau\u2019n fawr! Os ydych yn gwneud un golch yr wythnos, gallech rannu\u2019r peiriant gyda ffrind!"}, {"text_idx": "#000012", "text": "Os ydych yn profi unrhyw broblemau gyda\u2019r peiriannau (e.e. nid yw\u2019r sychwr yn gweithio, neu os oes dwr yn llifo o\u2019r peiriant), rydym yn argymell cysylltu a\u0302 Circuit. Bydd angen co\u0302d a rhif ffo\u0302n yr ystafell golchi, mae\u2019r rhain i'w ffeindio ar wal yr ystafell. Mae posibiliad y gallech dderbyn ad-daliad."}, {"text_idx": "#000013", "text": "Mae\u2019r holl barseli\u2019n cael eu trawsgludo i'r swyddfa sydd ar agor 8yb-3yh yn Llys Cartwright. Mae\u2019r swyddfa ond yn derbyn post o\u2019r Post Brenhinol ac er mwyn casglu a llofnodi am eich post bydd angen i chi ddangos eich cerdyn llety. Os ydych yn disgwyl post o Amazon rydym yn argymell defnyddio cloer Amazon! \ufeffFodd bynnag, mae'r enw ar y locer (CASEN) yn anghywir, gwnewch yn siw\u0302r eich bod yn rhoi yn yr enw locer cywir (KYLEN) wrth archebu. Os ydych chi byth yn drysu, gofynnwch i Dderbynfa neu RLA am gadarnhad. Ar ben hynny, mae un y tu mewn i Co-op hefyd (gyferbyn a\u0302 Roy Jenkins). Mae Co-op ar agor y rhan fwyaf o'r dydd, felly mae modd casglu eich parseli pan fydd y siop ar agor."}, {"text_idx": "#000014", "text": "Er mwyn darganfod sut i ysgrifennu eich cyfeiriad, gweler y poster yn y gegin gymunedol neu gwiriwch eich cerdyn llety."}, {"text_idx": "#000015", "text": "Rydym yn argymell nodi oriau agor y dderbynfa a manylion o leoliad y swyddfa yn y blwch sylwadau wrth fynd trwy\u2019r broses archebu fel nad yw\u2019r gyrrwr yn cael trafferth yn ffeindio\u2019r adeilad."}, {"text_idx": "#000016", "text": "Gampfa\u2019r Brifysgol ydy\u2019r gampfa agosaf, wedi ei lleoli ar Blas y Parc, ond os ydych yn hapus i fynd i'r dref mae JD Gym a The Gym sy\u2019n eithaf rhad ac fel arfer maent yn cynnig prisiau arbennig yn ystod wythnos y glas. Maent fel arfer yn bresennol yn ystod ffair wythnos y glas felly ewch i weld beth sydd ar gael!"}, {"text_idx": "#000017", "text": "Mae PureGym yn daith o 40 munud ar droed o Lys Cartwright ond mae\u2019n opsiwn i'w hystyried os ydych yn astudio yn yr Ysgol Newyddiaduraeth, Y Cyfryngau a Diwylliant."}, {"text_idx": "#000018", "text": "Mae yna nifer o siopau bach sydd ond yn cymryd 10 munud eu cyrraedd. Mae gan Heol Albany Tesco Express, Iceland, Home Bargains a Sainsbury\u2019s Local, ymysg eraill. Mae Co-op a Savers ar Heol Crwys a thrwy ddangos eich cerdyn NUS gallech dderbyn disgownt o 10% yn Co-op. Os ydych yn chwilio am siop fwy, mae Lidl ar bwys y Brifysgol ar Cathays Terrace felly gallech ymweld ar eich ffordd gartref!"}, {"text_idx": "#000019", "text": "Gallech ddefnyddio OVO Bike am ddim am 30 munud y dydd os ydych yn defnyddio\u2019ch e-bost prifysgol tra\u2019n cofrestri. Sicrhewch eich bod yn cloi\u2019r beic i fyny\u2019n gywir. Mae gorsaf OVO bike ar Stryd Daviot, tu fas i Llys Cartwright."}, {"text_idx": "#000021", "text": "Mae yna sied beiciau diogel yn Llys Cartwright. Gallech ei ddefnyddio am ddim ond mae nifer cyfyngedig o allweddi ar gael sy\u2019n cael eu dosbarthu ar sail y cyntaf i'r felin. Gallech gasglu\u2019r allweddi o\u2019r dderbynfa."}, {"text_idx": "#000022", "text": "Mae yna nifer o heolydd sydd a\u0302 chaffis a bwytai hyfryd. Ewch I Heol Wellfield, Heol Crwys, City Road neu Heol Woodville er mwyn darganfod nifer o lefydd deniadol i fwyta! Mae pob math o fwyd ar gael felly rydym yn argymell cerdded ar hyd y strydoedd i ffeindio llefydd sy\u2019n cynnig bwyd o\u2019ch chwaeth chi:"}, {"text_idx": "#000023", "text": "Mae\u2019r caffi hon ger Llys Cartwright ar Blas Mackintosh, ger y croestoriad. Mae\u2019r caffi ar agor o 11yb-9yh ac maent yn gwerthu toesenni fegan anhygoel! Maent yn cynnig brunch, cinio canol dydd a chinio gyda choctels felly gallech ymweld unrhyw bryd. Yn ogystal, mae\u2019n instagrammable iawn!"}, {"text_idx": "#000024", "text": "Mae\u2019r caffi bach annibynnol hon yn cynnig toesau a brunch gwych! Mae hi wedi\u2019i lleoli ar Heol Woodville ond y mae\u2019n fach iawn felly cadwch lygaid rhwng y tai. Ond, os hoffech ffordd hawdd o\u2019i ffeindio, mae\u2019r adeilad wedi\u2019i pheintio\u2019n felyn llachar! Mae\u2019n costi tua \u00a36 am brunch, ac mae\u2019r rhan fwyaf o fyfyrwyr yn Cathays yn caru\u2019r caffi hon!"}, {"text_idx": "#000025", "text": "Dyma un o fy hoff fwytai yng Nghaerdydd ac mae\u2019n fforddiadwy iawn! Mae\u2019n fwyty Groegaidd traddodiadol ar Heol Crwys. Maent yn cynnig amplapiau gyda sglodion, salad a tzatziki gyda\u2019ch dewis chi o lenwadau (gyros, halloumi, cyw ia\u0302r ayyb) am \u00a36! Yn ogystal, yn aml mae cerddoriaeth Roegaidd yn canu\u2019n fyw, er mwyn atgyfnerthu\u2019r profiad traddodiadol hon."}, {"text_idx": "#000026", "text": "Os ydych yn caru nwdls, dylech ymweld a\u0302 Wiwo! Mae\u2019r siop tecawe\u0302 hon wedi ennill nifer o wobrau yng Nghaerdydd! Gallech addasu eich pryd gan ddewis nwdls/reis, llenwad a saws, mae\u2019n flasus iawn ac mae popeth yn ffres! Mae\u2019r siop wedi\u2019i leoli ar Heol Woodville drws nesaf i Sainsbury\u2019s a gallech ddewis i gasglu eich bwyd neu gael trawsgludiad."}, {"text_idx": "#000027", "text": "Dyma engrhaifft arall o un o fy hoff lefydd i fynd am fwyd oherwydd mae\u2019r cynnyrch yn anhygoel ac mae\u2019r siop ar agor yn hwyr iawn! Mae\u2019r siop hufen ia Eidalaidd hon yn cynnig cymaint o flasau amrywiol ac mae\u2019n cynnig melysfwydydd anferth, o wafflau I freak shakes. Ewch ar o\u0302l peidio bwyta am gwpl o oriau er mwyn gwneud y mwyaf o\u2019r pwdinau. Yn fwy, mae Coco Gelato ar agor tan 11yh, yn union fel y gelaterias yn Yr Eidal!"}, {"text_idx": "#000028", "text": "Awyrgylch gwych gyda llawer o ddewis. Mae hon yn cynnig profiad bwyd ar y stryd ble mae nifer o gynigion arbennig, yn enwedig o ddydd Llun-Gwener (e.e. ar ddydd Mawrth mae poteli o win yn costi \u00a310). Mae rhywbeth i bawb! Mae cerddoriaeth fyw yn chwarae yn y cefndir ac eto, mae\u2018r awyrgylch yn wych. Un o fy hoff fwydydd yna ydy cig eidion gludiog Brother Thai! Mae hyn wedi\u2018i lleoli ar y trawstoriad ger Heol Richmond."}, {"text_idx": "#000029", "text": "Oes unrhyw un sydd ddim yn mwynhau bwyd Eidalaidd? Ers i\u2019r bwyty yma agor cwpl o fisoedd yn o\u0302l, dw i wedi ymweld tair waith. Mae Calabrisella wedi\u2019i lleoli ar Cathays Terrace felly nid yw\u2019n bell iawn o\u2019r Brifysgol. Maent yn gwerthu\u2019r pitsa orau yng Nghaerdydd yn fy marn i, ac maent yn gweini\u2019r pitsas ar fordydd sy\u2019n troelli - cyflwyniad traddodiadol a bwyd blasus iawn! Os ydych yn ymweld, ceisiwch yr arancini sydd ond yn costi \u00a32 - maent yn enfawr! Rwy\u2019n argymell archebu pitsa a rhannu arancini!"}, {"text_idx": "#000030", "text": "Mae yna gannoedd o dafarnau yng Nghaerdydd, mae nifer o fyfyrwyr sy\u2019n byw yn Llys Cartwright yn mwynhau mynd i'r Royal George sydd ond rownd y gornel, ar waelod Heol Crwys. Os ydych yn chwilio am rywle rhad, rwy\u2019n argymell The Taf yn yr Undeb. Mae\u2019n lle prysur a chymdeithasol iawn, ac mae\u2019r bwyd o ansawdd dda ac yn rhad!"}]